作者:靜山
標題:摸魚兒
內容:曉峰高、飛泉如瀑，潛虯鞭駕軒翥。為他一片韓山石，直到紅雲天尺五。想應道、公皆安在來何暮。金川小渚。那韶石參天，郡綱宜錄，為我分南顧。錦衣晝，滿袖尚疑香霧。催人富貴如許。嶺雲見說今如砥，鳳挾九成迎舞。煩道甫。問金鏡鐵胎，還記開元否。封詞寄與。但目送河橋，吟消醉拍，載酒滿江滸。